Palomoka ya matlakala a dipotšišo ke 6.
Lephephe le, le arotšwe ka dikarolo tše THARO, e lego ya A, B le C.
Araba potšišo e TEE karolong ye nngwe le ye nngwe.
Lekodišiša seswantšho se gomme o ntšhe sa mafahleng a gago.
Bolwetši bjo, bo tšere seo mahlo a ka a bego a se rata.
Setšhaba se nyaka baetapele e sego baetakapele.
Go ya ka magoro Montlhatlami o tla le tlela le tše kaone!
Ke nako Tia di lle.
Lenaneo la thelebišene leo ke le ratago.
Lebelo le a bolaya, fihla o sa phela! Etšwa tema.
Lebelela seswantšho se se latelago gomme o tšweletše dikgopolo tša gago mabapi le sona.
Bjalegona ke tennwe, ke nyaka gore ka ponyo ya leihlo go thwalwe mohlahli wa mosadi go tlo hlahla sehlopha sa naga!!
Lekola seswantšho se, o ngwale taodišo ka sona.
Araba potšišo E TEE go tše nne tše di latelago. Botelele bja karabo ya gago e be mantšu a 120 go iša go a 150 (diteng fela).
Mogwera wa gago o iphile diokobatši, mo ngwalele lengwalo o mo eletše ka ga kotsi yeo a bapalago ka yona.
Thala proutšhara yeo o kwalakwatšago pontšho ya dithuto yeo e lebantšhitšego baithuti ba mphato wa marematlou. Goketša bontši bja baithuti bao ba ratago go ingwadiša diyunibesithing ngwageng wo o tlago.
Ngwalela kuranta ya geno athikele yeo o anegago ka moo dikgaruru di thomilego ka gona sekolong sa geno.
Go bile le bohodu bja dikhomphutha sekolong sa geno. Wena bjalo ka leloko la mokgatlo wa baithuti, ngwala pego ye e tla išwago maphodiseng gore ba kgone go dira dinyakišišo.
Araba potšišo E TEE go tše tharo tše di latelago. Botelele bja karabo ya gago e be mantšu a 80 go iša go a 100.
Batswadi ba gago ba tla be ba sepetše matšatši ka moka a mafelelo a beke. O tla be o šetše o le tee. Ngwala dintlha tše šupa tša ditaelo tšeo ba go tlogetšego le tšona.
Kgaetšedi ya gago e sa tšo humana lesea. Ke setlogolo sa mathomo ka lapeng. Thala poskarata ya ditebogišo.
Ngwala ka gare ga pukutšatši ditiragalo tše šupa tšeo o ratago go di phethagatša pele la ka moswana le hlaba.